T. B. Joshua

T. B. Joshua, celým menom Temitope Balogun Joshua, (* 12. jún 1963, Arigidi, Nigéria† 5. jún 2021, Lagos) bol nigérijský kresťanský kazateľ, televízny evanjelista a prorok. Bol hlavným správcom  cirkevnej organizácie Synagóga, Cirkev všetkých národov (The Synagogue, Church Of All Nations – SCOAN), ktorá pravidelne a naživo vysiela bohoslužby na televíznej stanici Emmanuel TV.

 Biografia 
Podľa oficiálneho životopisu jeho narodenie sprevádzali nezvyčajné udalosti. Údajne strávil 15 mesiacov v lone svojej matky pred svojím narodením a o niekoľko dní po svojom narodení prerazil strechu jeho domu veľký balvan, ktorý padol len pár centimetrov vedľa neho.

Navštevoval základnú školu St. Stephen's Anglican Primary School v Arigidi-Akoko, Nigéria medzi rokmi 1971 a 1977. V škole ho nazývali "malý pastor", kvôli jeho vášni pre Bibliu. Kvôli chudobe však nemohol dokončiť strednú školu. Pochádzal z chudobnej rodiny. Po skončení jeho štúdia robil rôzne brigádnicke práce, vrátane odnášania slepačích výkalov na hydinovej farme.

Počas svojho štyridsať-dňového pôstu v roku 1989 sa T.B. Joshua dostal do tranzu a vo videní prijal od Boha pomazanie a povolanie] do služby proroka.

 Osobný život 
Bol ženatý s Evelyn Joshua, mali tri detihttp://www.naij.com/tag/655-tb-joshua.html.

 Knihy 
 The Mirror (Zrkadlo) ISBN 0-620-37453-5
 The Step Between You And The Cure (Krok medzi tebou a uzdravením) ISBN 0-620-33247-6
 Daily Time With God (Denný čas s Bohom) ISBN 0-620-37575-2
 What The Future Holds (Čo prinesie budúcnosť) ISBN 0-620-42843-9

 Referencie 

 Iné projekty 

 Externé odkazy 
 en Oficiálne stránky cirkvi SCOAN
 en Oficiálne stránky televízie Emmanuel TV
 en Blog o službe T.B. Joshuu
 sk Komunitné stránky o službe T.B. Joshuu v slovenskom jazyku

Kategória:Nigérijské náboženské osobnosti
Kategória:Proroci